Nogometne utakmice Jugoslavija – Ujedinjeni Arapski Emirati
Jugoslavija i Ujedinjeni Arapski Emirati su u dosadašnjoj historiji odigrali jedan međusoban susret. To se desilo 19. juna 1990. godine na Svjetskom prvenstvu igranom u Italiji. Pred 27.883 gledaoca Jugoslavija je u utakmici grupne faze takmičenja pomenutog prvenstva bila uspješniji te slavila pobjedu rezultatom 4:1. Jugoslavija je povela odmah na početku utakmice golovima Sušića i Pančeva u 5. odnosno 9. minuti. Ali Thani Jumaa je u 22. mintu dao gol za Ujedinjene Arapske Emirate. Na početku drugog poluvremena Darko Pančev postiže svoj drugi gol na utakmici. Konačan rezultat postavio je Robert Prosinečki u zadnjoj minuti utakmice. Ovo je bila posljednja utakmica u grupnoj fazi koja je Jugoslaviji obezbjedila drugo mjesto u grupi i plasman u osminu finala. Ujedinjeni Arapski Emirati su sa ovom utakmicom završili nastup na Svjetskom prvenstvu.